Cartagena de Indias

Cartagena de Indias (dilafalaké /Cartaˈçena de Indias/ sajeroning basa Spanyol; sajeroning basa Inggris biyasa dilafalaké /ˌkaːtəˈheɪnə de Indias/ utawa /ˌkaɹɾəˈheɪnə de Indias/), iku kutha pelabuhan sing gedhé ing pasisir lor Kolombia. Kutha krajan saka Departemen Bolívar, kanthi populasi 1.240.000 ing pusat kutha lan 1.090.000 ing sakupangé (sensus 2005). Didegaké taun 1533 déning Jendral Don Pedro de Heredia saka Spanyol, lan dijenenngi miturut pelabuhan Cartagena ing Murcia, Spanyol. Kutha iki wujud pusat koloni Spanyol ing Amérika kanthi pambangunan sing impresif ing abad kaping 18 minangka kutha krajan de facto saka Sub Karajan Granada Anyar lan uga minangka panyambung komersial lan transportasi ing jaman iku, situasi sing kareflèksikaké saiki lan uga minangka jujugan plesiran populèr. Kutha koloni Cartagena kanthi tèmbok koloni kalebu bèntèngé dilebokaké sajeroning Situs Warisan Donya UNESCO taun 1980 bebarengan karo Lima. Géografi Lokasi Cartagena ngadhep Laut Karibia ing kulon, Teluk Cartagena ing kidul, lan duwé loro lawang lumebu: Bocachica (Muara Cilik) ing kidul lan Bocagrande (Muara Gedhé) ing lor. Cartagena ana ing 10°25' LU, 75°32' LB (10.41667,-75.5333). Iklim Amarga papané ing tlatah tropis, suhu ora tau owah kanthi drastis, kanthi suhu rata-rata 32 °C (88.6 °F) lan paling asor 25 °C (77 °F) setaun natas. Cartagena uga duwé kalembaban watara 90%, kanthi mangsa udan sasi Oktober. Cartagena duwé curah udan watara 1000 mm (40 inches) pertaun. Pamaréntahan Administratif Kutha Wewengkon Metropolitan Cartagena diwangun déning: Matuna Matuna iku wewengkon komersial lan kauangan sing paling apik ing kutha iki amarga ana hotèl miwah kaya ta Hotèl Saint Philip lan resto-resto misuwur. Kawasan Getsemaní Arupa wewengkon sing paling representatif ing Cartagena. Warga Afrika sing didadèkaké batur tukon biyèn manggon ing wewengkon iki. Parque Centenario (Taman Satus Taun) iku papan sing paling apik ing wewengkon iki lan dibangun kanggo nengeri kamardikané. Ing wewengkon kéné, bakal ditemoni Gedhung Konvènsi Cartagena, Gréja Telu Order lan San Francisco Cloister. Bakal katon uga San Roque lan Gréja Trinitas ing lapangan mawa jeneng sing padha. Kabèh pérangan Kutha Biyèn duwé arsitèktur sing padha amarga dilingkupi déning tèmbok kutha. Bocagrande Bocagrande (Muara Gedhé) iku wewengkon paling modhèren ing kutha iki kanthi akèh hotèl, gladri seni lan liya-liyané. Iki mbentuk wewengkon saka wewengkon tambahan sing diwatesi déning Tanjung Cartagena ing timue lan Laut Karibia ing kulon, ing endi ana El Laguito (Tlaga Cilik) lan Castillogrande (Kastil Gedhé), sing dianyaraké ing wewengkon iki. Sing nengsemaké saka tlatah iki ya iku pasisir lan kauripan wengi. Sadawané Avenida San Martín (Dalan Saint Martin), sing wujud balung mburi wewengkon iki bakal diweruhi pusat bisnis, resto lan hotèl. Tujuan Pariwisata lan Atraksi Islas del Rosario India Catalina Undhak-undhakan Gunung La Popa El Castillo de San Felipe (Trowongan) Kutha mawa tèmbok Cartagena Musiyum Emas Cartagena Pura Pengambilalihan (alias Ruang Panyiksan) Pesaréyan Ngisor Lemah Arsitèktur Cartagena ngalami perkembangan akir-akir iki mligi kanthi pambangunan akèh gedhong pencakar langit. Nalika sasi Oktober 2007 waé kacathet 42 gedhong nembé dibangun kalebu gedhong paling dhuwur ing Kolombia, Torre de la Escollera. Gedhung anyar iki direncanakaké rampung awal 2007 kanthi kadhuwuran 676 kaki (206 m) mawa 58 lantai. Transportasi Papan Anggegana Internasional Rafael Núñez Budaya Populèr Cartagena ngalami éra modhèren kanthi filem Romancing the Stone taun 1984 nalika novèlis Joan Wilder (Kathleen Turner) nuju Cartagena ngenteraké péta harta karun sajeroning usaha panylametan seduluré sing diculik. Lokasi Cartagena ing filem iku dijupuk ing Meksiko kanggo alasan kaamanan saéngga ora nggambaraké Cartagena sing asli. Bab pisanan novèl Brian Jacques Préntah Malaékat pernahé ing Cartagena taun 1628. Film Love in the Time of Cholera sing disiaraké ing Amérikah Sarékat tanggal 16 November 2007 dijupuk ing Cartagena. Film The Mission diluncuraké taun 1986 karo Robert De Niro kanthi lokasi ing Cartagena lan Brasil. Kutha kembar Santiago de Cuba, Kuba San Francisco de Campeche, Meksiko Veracruz, Meksiko Sevilla, Spanyol Cartagena, Spanyol San Cristóbal de La Laguna, Spanyol Cádiz, Spanyol St. Augustine, Amérikah Sarékat Coral Gables, Amérikah Sarékat Réferènsi